Η ανάπτυξη εμβολίων είναι συνήθως μια πολύ χρονοβόρα διαδικασία.
Για να εγκριθεί το εμβόλιο χρειάζονται, κατά μέσο όρο, 8 χρόνια.
Εδώ και μερικά χρόνια, μπορούμε να δημιουργούμε εμβόλια mRNA
που αναπτύσσονται πολύ γρήγορα.
Πώς λειτουργούν λοιπόν αυτά τα εμβόλια;
Είναι ασφαλή;
Και, σε τί διαφέρουν από τα παραδοσιακά;
Αλλά πρώτα, πρέπει να καταλάβετε πώς λειτουργεί το ανοσοποιητικό σύστημα.
Όταν ένας ιός εισέλθει στο σώμα σας, θα προσκολληθεί σε ένα από τα κύτταρά σας
και θα εγχύσει DNA ή RNA σ’ αυτό.
Είναι σαν συνταγή για τα κύτταρα: έχει οδηγίες για το τι πρέπει να κάνουν.
Έτσι, το RNA του ιού θα αναγκάσει το κύτταρό σας να δημιουργήσει
πολλά αντίγραφα του ιού.
Γίνονται εργοστάσια που δημιουργούν νέα αντίγραφα του ιού που μολύνουν
ακόμη περισσότερα κύτταρα.
Το σώμα μας έχει ανοσοποιητικό σύστημα για να αντιμετωπίζει τους ξένους εισβολείς,
και επιτίθεται σε πρωτεΐνες, ιούς ή βακτήρια που δεν ανήκουν στο σώμα μας.
Όμως χρειάζεται μερικές μέρες για να μάθει πώς να επιτεθεί στον εισβολέα.
Παράλληλα και τα κύτταρα ασταμάτητα και γρήγορα παράγουν αντίγραφα του ιού
που απλώνονται στο σώμα σας.
Έτσι αρχίζουν να εμφανίζονται τα συμπτώματα του ιού που σάς έχει μολύνει.
Μετά από λίγες μέρες, το ανοσοποιητικό σύστημα έχει μάθει πώς να εξουδετερώσει
τον ιό και θα αρχίσει να παράγει αντισώματα.
Αυτά προσκολλώνται στους ιούς, τους εμποδίζουν να μολύνουν άλλα κύτταρα
και τους σημαδεύουν για καταστροφή.
Το ανοσοποιητικό σύστημα λειτουργεί αποτελεσματικά, όμως αργεί να αντεπιτεθεί.
Αυτός είναι ο λόγος που αρρωσταίνουμε αρχικά.
Έτσι, για να το βοηθήσουμε αναπτύξαμε τα εμβόλια.
Με αυτά εκπαιδεύουμε το ανοσοποιητικό σύστημα να αναγνωρίζει και να καταπολεμά
μια μόλυνση πριν αυτή εμφανιστεί.
Δείχνουμε στο ανοσοποιητικό σύστημα ένα ψεύτικο αντίγραφο του ιού
και του λέμε: «αν το δείς, σκοτώστε το».
Υπάρχουν διάφοροι τύποι εμβολίων, αλλά ας δούμε
τα εμβόλια mRNA, που είναι τα καινούρια εμβόλια.
Για να καταλάβουμε πώς λειτουργούν, ας εξετάσουμε την πανδημία COVID19.
Ίσως έχετε δει φωτογραφίες του ιού, με τις χαρακτηριστικές ακίδες του.
Με τις ακίδες ο ιός συνδέεται σε κύτταρά μας που έχουν τους υποδοχείς ACE2,
και τα μολύνει.
Βασική ιδέα για το εμβόλιο του COVID19: μπορούμε να εκπαιδεύσουμε το ανοσοποιητικό
σύστημα να αναγνωρίζει αυτές τις ακίδες βάζοντας το σώμα μας να τις παράγει;
Οι ερευνητές πήραν τις οδηγίες του ιού, το RNA του, και ξεχώρισαν το μέρος τους
που είναι υπεύθυνο για την παραγωγή των ακίδων.
Δημιούργησαν mRNA ή αγγελιοφόρο RNA που περιέχει μόνον αυτές τις οδηγίες.
Το mRNA μπορεί να μπει στα κύτταρα και να δώσει οδηγίες δημιουργίας πρωτεΐνης.
Το mRNA του εμβολίου περιέχει οδηγίες για τη δημιουργία των ακίδων του κοροναϊού,
όχι του ίδιου του ιού, απλώς των ακίδων.
Τα εμβόλια mRNA έχουν οδηγίες προς τα κύτταρα να δημιουργήσουν ένα μέρος του ιού
σε μεγάλες ποσότητες, σχεδόν τους δίνουν μια συνταγή για να ακολουθήσουν.
Μόλις συμβεί αυτό, το ανοσοποιητικό σας σύστημα αρχίζει να μαθαίνει πώς να
επιτίθεται σε αυτούς τους εισβολείς.
Και πάλι, το ανοσοποιητικό σύστημα χρειάζεται χρόνο για να καταπολεμήσει αυτές
τις ακίδες, αλλά δεν θα αρρωστήσετε γιατί είναι μόνο οι ακίδες, όχι ο ίδιος ο ιός.
Αυτό είναι!
Το ανοσοποιητικό σας σύστημα έχει μάθει πώς να επιτίθεται στις αιχμές του κορονοϊού.
Καταστρέφει όλες τις ακίδες αλλά ακόμη και το ίδιο το mRNA του εμβολίου.
Το μόνο που απομένει στο σώμα είναι τα ειδικά «κύτταρα Β» ή κύτταρα μνήμης.
Αυτά παραμένουν για μήνες ή και χρόνια μέχρι να σας μολύνει ξανά ο ίδιος ιός.
Τότε, τα κύτταρα Β δημιουργούν αμέσως τα σωστά αντισώματα,
που αποτρέπουν την εξάπλωση του ιού και την ασθένεια.
Το ενδιαφέρον με τα εμβόλια mRNA είναι ότι αναπτύσσονται σχετικά
γρήγορα από τη στιγμή που μάθουμε την αλληλουχία DNA ή RNA ενός ιού.
Και 2ον, επειδή το εμβόλιο κάνει το σώμα να παράγει μόνο ένα μέρος ενός ιού
δεν αρρωσταίνουμε.
Τα πιο παραδοσιακά εμβόλια χρησιμοποιούν εξασθενημένες εκδοχές του πραγματικού ιού.
Έτσι πυροδοτεί μια ανοσολογική απόκριση, αλλά δίνει επίσης και ήπια συμπτώματα.
Τώρα ξέρετε πώς λειτουργούν τα εμβόλια mRNA, τι γίνεται με την ασφάλειά τους;
Η μεγαλύτερη παρεξήγηση σχετικά με αυτήν την τεχνολογία είναι ότι “το mRNA του
εμβόλιου μπορεί να μπει στα κύτταρά μας και να αλλάξει το ίδιο μας το DNA”.
Αλλά αυτό δεν είναι αλήθεια.
Το mRNA είναι πολύ εύθραυστο και επιβιώνει μόνο λίγες ώρες στο σώμα μας.
Όμως είναι αρκετές για να παραχθούν ιικές πρωτεΐνες, όπως της ακίδας, και να ξεκινήσει
η ανοσολογική απόκριση.
Μετά από λίγο, το σώμα σας θα διασπάσει όλο το mRNA του εμβολίου.
Μια άλλη παρανόηση είναι ότι δεν είναι ασφαλή επειδή αναπτύχθηκαν τόσο γρήγορα.
Για τον COVID19, χρειάστηκαν μόνο λίγες ημέρες για την πρώτη δοκιμή του εμβολίου.
Ήταν τόσο γρήγορα επειδή ορισμένες εταιρείες έχουν επενδύσει πολλά στην
τεχνολογία mRNA και επειδή γνωρίζαμε ήδη πολλά για την οικογένεια των κοροναϊών.
Γι’ αυτό φτιάξαμε αυτό το βίντεο.
Τώρα ξέρετε πώς λειτουργούν τα εμβόλια mRNA.
Αλλά μην αρκεστείτε μόνο στα λόγια μου!
Θα βρείτε όλες τις πηγές που χρησιμοποι- ήθηκαν για το βίντεο παρακάτω.
Ελέγξτε τις εάν θέλετε μια πιο εμπεριστατωμένη εξήγηση.
Δώστε ένα μπράβο αν βρήκατε αυτό το βίντεο ενδιαφέρον
και εγγραφείτε στο κανάλι.
Ευχαριστούμε που το παρακολουθήσατε και μέχρι την επόμενη φορά!